cyanic-selkie/wikianc huggingface dataset:
శ్రీ భూ సమేత దశావతార వేంకటేశ్వర స్వామి ఆలయం, అమరావతి
ఆలయ విశేషాలు
ఈ ఆలయం గుంటూరు జిల్లా లోని పెదకాకాని మండలంలోని నంబూరు పంచాయతీ పరిధిలోని లింగమనేని ఎస్టేట్స్‌లో సుమారు 4 ఎకరాల విస్తీర్ణంలో నిర్మించబడింది. ఈ ఆలయంలోని దశావతార వేంకటేశ్వరస్వామి విగ్రహ ప్రతిష్ఠను 2018, జూన్ 22న అంగరంగ వైభవంగా నిర్వహించారు. ప్రధాన ఆలయానికి మరో నాలుగు ఉపాలయాలు మహాలక్ష్మి, గణపతి, గరుడ ఆళ్వార్‌, విష్వక్సేనుడు ఉండటంతో దీనిని శ్రీ దశావతార శ్రీనివాస క్షేత్రంగానూ పిలుస్తున్నారు. ఏడుకొండలపై కొలువై ఉన్న వెంకటేశ్వర స్వామిని అమరావతి లో నిర్మించడానికి 18 ఏళ్ల కఠోర శ్రమతో లింగమనేని రమేశ్ కుటుంబం కృషి చేసింది. తిరుమ‌ల వెంక‌టేశ్వ‌రుని మ‌రో దివ్య అవ‌తార‌మే ఈ దశావ‌త‌ర వేంక‌టేశ్వ‌ర‌స్వామి. ఆ శక్తి స్వరూపుని ప్రతిష్ఠాత్మక ఆలయం నంబూరు రెయిన్ ట్రీ పార్కు ప‌క్క‌న అత్యంత వైభ‌వోపేతంగా నిర్మితమైంది. శ్రీ గ‌ణ‌ప‌తి స‌చ్చిదానంద స్వామి వారి దివ్య ఆశిస్సుల‌తో ఈ ఆల‌య ప్ర‌తిష్ట కార్య‌క్ర‌మం జ‌రిగింది. లింగ‌మ‌నేని పూర్ణ‌భాస్క‌ర్‌, లింగ‌మ‌నేని వేంక‌ట సూర్యరాజ‌శేఖ‌ర్‌, లింగ‌మ‌నేని ర‌మేశ్‌, గ‌ద్దె శ్రీ‌ల‌క్ష్మి గార్లు అత్య‌ద్బుత ఆల‌యం నిర్మించాల‌న్న ఆశ‌యంతో గ‌ణ‌ప‌తి స‌చ్చిదానంద స్వామివారిని సంప్ర‌దించి ఈ మ‌హ‌త్త‌ర సంక‌ల్పాన్ని చేప‌ట్టారు. కలియుగ దేవదేవుని నిత్యం దర్శించుకునే లింగమనేని కుటుంబ సభ్యులకు 2000 సంవత్సరంలో కలిగిన ఈ ఆలోచన 2006లో కార్యకరూపానికి వచ్చింది. 2006లో గణపతి సచ్చిదానంద అనుమతితో ఆలయ నిర్మాణానికి శ్రీకారం చుట్టారు. 2012లో శ్రీ గ‌ణ‌ప‌తి స‌చ్చిదానంద స్వామి చేతుల మీదుగా శంకుస్థాపన జరిగింది.
ఆగమశాస్త్రం ప్రకారం నిర్మాణం
మొత్తం ఆలయ నిర్మాణం ఆగమ శాస్త్రం ప్రకారం గణపతి సచ్చిదానందస్వామి పర్యవేక్షణలో జరిగింది. విగ్రహాలు మలిచే స్థపతి, ఆలయాన్ని నిర్మించే శిల్పి ఇలా ప్రతీ ఒక్కరూ ఆగమశాస్త్ర ప్రకారం పనులు పూర్తి చేశారు. శిల్పి రమణ, స్వామి వారి రూపాన్ని చిత్రలేఖనం ద్వారా గీయగా, కర్నూలు జిల్లా ఆళ్లగడ్డకు చెందిన శిల్పి వి. సుబ్రమణ్య ఆచార్యులు రాతితోనే ఈ ఆలయం నిర్మించడం విశేషం. కోయంబత్తూరు సమీపంలోని తిరుమురుగన్‌ పూండి వాస్తవ్యులు స్థపతి ఎస్‌. కనకరత్నం భూసమేత దశావతార వేంకటేశ్వర స్వామి, లక్ష్మీదేవి, గణపతి, విష్వక్సేనాళ్వార్‌, గరుడాళ్వార్‌, హయగ్రీవాచార్యుల విగ్రహాలను అద్భుతంగా మలిచారు. వేంకటేశ్వర స్వామికి ఎదురుగా ధ్వజస్తంభం సమీపంలో గరుడాళ్వార్‌, గణపతి ఉపాలయం సమీపంలో విష్వక్సేనాళ్వార్‌ విగ్రహాలు రమణీయంగా కనిపిస్తాయి. ఈ మండపంలో లక్ష్మీదేవి ఉపాలయం ఎదురుగా మత్స్య, కూర్మ, వరహా, నరసింహ, వామన అవతారమూర్తులను, గణపతి ఉపాలయానికి ఎదురుగా పరుశురామ, బలరామ, రామ, కృష్ణ, కల్కి అవతారాల మూర్తులను, ఆలయ మండప సాలాహారంలో కేశావాది చతుర్వింశతి మూర్తులను అందంగా అమర్చారు. తూర్పుగోదావరి జిల్లా రామచంద్రాపురం తాలూకా అంగర గ్రామానికి చెందిన వీరబాబు సప్తదళ రాజగోపురాన్ని, 60 అడుగుల 9 అంగుళాల ఎత్తైన ధ్వజస్తంభాన్ని శాస్త్రోక్తంగా నిర్మించారు. దేవాలయానికి దిగువ భాగంలో స్వామీజీ ప్రవచనాల నిమిత్తం వేదికతో కూడిన విశాలమైన హాలును సిద్ధం చేశారు.
ఏకశిలా విగ్రహం
వేంకటేశ్వర, నృసింహ, వరాహ ముఖాలతో వామన, పరశురామ, రామ, బలరామ, కల్కి అవతారములు ఆయుధాలుగా, నెమలి పింఛమును శిరస్సును ధరించి మత్స్య, కూర్మ అవతారములు దేహంగా దాల్చిన విలక్షణమైన ఏకశిలా విగ్రహం శ్రీ దశావతార వేంకటేశ్వరస్వామి మంగళ స్వరూపం. ఇది 11 అడుగుల ఎత్తు కలిగి ఉంది.
శ్రీవారి పాదాలతోనూ, మోకాళ్ల వరకూ మత్స్యావతారంలో, నడుము వరకూ కూర్మావతారంలోనూ దర్శనమిస్తుంది. శ్రీనివాసుడు, నృసింహ, వరాహ అవతారాలతో త్రిముఖం.. విగ్రహం ఎనిమిది చేతుల్లో వామనావతారానికి సూచికగా ఒక చేత్తో గొడుగు, రామావతారానికి సూచికగా బాణం, విల్లుమ్ములు, పరశురామావతారానికి సూచికగా గండ్రగొడ్డలి, కృష్ణావతారానికి సూచికగా నెమలి పింఛం, కల్కి అవతారానికి సూచికగా ఖడ్గం.. విష్ణుమూర్తి చేతిలో ఉండే శంఖు, చక్రాలు మరో రెండు చేతులకు అలంకరించారు.
బయటి లంకెలు
వర్గం:గుంటూరు జిల్లా పుణ్యక్షేత్రాలు
చంగ్
చంగ్ (Chung) అన్నది అమృత్‌సర్ జిల్లాకు చెందిన బాబ బకాలా తాలూకాలోని గ్రామం, ఇది 2011 జనగణన ప్రకారం 329 ఇళ్లతో మొత్తం 1557 జనాభాతో 325 హెక్టార్లలో విస్తరించి ఉంది. సమీప పట్టణమైన బతాలా అన్నది 12 కి. మీ. దూరంలో ఉంది. గ్రామంలో మగవారి సంఖ్య 823, ఆడవారి సంఖ్య 734గా ఉంది. షెడ్యూల్డ్ కులాల సంఖ్య 729. గ్రామం యొక్క జనగణన లొకేషన్ కోడ్ 37812.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల, మాధ్యమిక పాఠశాల ఉన్నాయి. బాలబడి, సీనియర్ మాధ్యమిక పాఠశాల, వృత్తి విద్యా శిక్షణ పాఠశాల వంటివి 5 నుంచి 10 కిలోమీటర్ల దూరంలోని బాబ బకాలా పట్టణంలో ఉన్నాయి. గ్రామానికి 10 కిలోమీటర్లకు మించిన దూరంలోని సాథియాలాలో సమీప డిగ్రీ కళాశాల ఉంది. సమీపంలోని పాలిటెక్నిక్ కళాశాల గ్రామానికి 12 కిలోమీటర్ల దూరంలోని బతాలాలోనూ, సమీపంలోని ఇంజనీరింగ్ కళాశాల, వైద్యకళాశాల, మేనేజ్మెంట్ విద్యాసంస్థ, అనియత విద్యాకేంద్రం, దివ్యాంగుల ప్రత్యేక పాఠశాల, ఇతర విద్యా సౌకర్యాలు గ్రామానికి 10 కిలోమీటర్లకు మించిన దూరంలోని అమృత్ సర్ నగరంలో ఉన్నాయి.
ప్రభుత్వ వైద్య సౌకర్యాలు
2011 భారత జనగణన ప్రకారం సమీపంలోని సామాజిక ఆరోగ్య కేంద్రం, ప్రాథమిక ఆరోగ్య కేంద్రం సౌకర్యం, మాతా శిశు సంరక్షణా కేంద్ర సౌకర్యం వంటివి గ్రామానికి 5 నుంచి 10 కిలోమీటర్ల దూరంలో ఉన్నాయి. ప్రాథమిక ఆరోగ్య ఉప కేంద్రం సౌకర్యం, పశువైద్యశాల గ్రామానికి 5 కిలోమీటర్ల లోపు ఉన్నాయి. టి.బి వైద్యశాల సౌకర్యం, అలోపతీ ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్యశాల సౌకర్యం, కుటుంబ సంక్షేమ కేంద్రం వంటి వైద్య సౌకర్యాలు గ్రామానికి 10 కిలోమీటర్లకు మించిన దూరంలో ఉన్నాయి.
ప్రైవేటు వైద్య సౌకర్యాలు
అవుట్-పేషెంట్ వైద్య సౌకర్యం, ఇన్, అవుట్-పేషెంట్ వైద్య సౌకర్యం, స్వచ్చంద సేవా ఆసుపత్రి, ఎంబిబిఎస్ డిగ్రీలు కలిగిన వైద్యుడు, ఇతర డిగ్రీలు కలిగిన వైద్యుడు, డిగ్రీలు లేని వైద్యుడు, సంప్రదాయ వైద్యులు, నాటు వైద్యులు, మందుల దుకాణాలు, ఇతర ప్రైవేటు వైద్యసౌకర్యాలు ఉన్నాయి.
తాగు నీరు
గ్రామంలో శుద్ధి చేసిన నీరు అందుబాటులో లేదు, కుళాయి ద్వారా శుద్ధి చేయని నీరు సరఫరా అవుతోంది. మూత వేసిన బావులు, చేతి పంపులు, గొట్టపు బావుల నుంచి గ్రామస్తులకు తాగునీటి సౌకర్యం లభ్యమవుతుంది.
పారిశుధ్యం
గ్రామంలో డ్రైనేజి వ్యవస్థ లేదు. అయితే మురుగు నీరు నేరుగా మురుగునీటి శుద్ధి ప్లాంట్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం రావట్లేదు. గ్రామంలో సామాజిక మరుగుదొడ్లు లేవు.
మార్కెటింగు, బ్యాంకింగు
గ్రామంలో వ్యవసాయ ఋణ సంఘం, వ్యవసాయ మార్కెటింగ్ సొసైటీ ఉన్నాయి. గ్రామానికి 5 కిలోమీటర్ల లోపు దూరంలో ఏటీయం, వాణిజ్య బ్యాంకు, సహకార బ్యాంకు, పౌర సరఫరాల కేంద్రం ఉన్నాయి. సమీప స్వయం సహాయక బృందం, వారపు సంత గ్రామానికి 10 కిలోమీటర్ల కన్నా దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఆటల మైదానం, ఆశా కార్యకర్త, వార్తాపత్రికల సరఫరా ఉన్నాయి. సమీపంలోని ఏకీకృత బాలల అభివృద్ధి పథకం వారి పోషకాహార కేంద్రం, అసెంబ్లీ పోలింగ్ స్టేషన్, జనన-మరణ నమోదు కార్యాలయం వంటివి గ్రామానికి 5 కిలోమీటర్ల లోపు ఉన్నాయి. గ్రామానికి 10 కిలోమీటర్ల కన్నా దూరంలో సమీప ఇతర పోషకాహార కేంద్రం, సినిమా హాలు, గ్రంథాలయం, పబ్లిక్ రీడింగ్ రూం ఉన్నాయి.
విద్యుత్తు
గ్రామానికి విద్యుత్తు సౌకర్యం, సరఫరా ఉన్నాయి.
భూమి వినియోగం
గ్రామంలో భూమి వినియోగం ఇలా ఉంది (హెక్టార్లలో):
నీటిపారుదల సౌకర్యాలు
వ్యవసాయ అవసరాలకు కాలువలు, గొట్టపు బావుల నుంచి ప్రధానంగా నీటి పారుదల జరుగుతోంది. 242 హెక్టార్ల భూమికి కాలువల ద్వారా నీటిని అందిస్తూండగా, 55 హెక్టార్ల భూమి గొట్టపు బావులనో, బావులనో నీటి పారుదలకు ఆధారం చేసుకుని సాగుచేస్తున్నారు.
ఉత్పత్తి
గోధుమలు, వరి, జొన్న ప్రధానంగా చంగ్ గ్రామంలో పండుతాయి.
మూలాలు
వర్గం:అమృత్ సర్ జిల్లా గ్రామాలు
గుదిబండ
గుదిబండ దొంగపశువు మెడకు వ్రేలాడ గట్టు బరువుకొయ్య. ఆకతాయి పశువులను అదుపులో ఉంచడానికి దానిమెడలో బండను కడతారు. ఆ బరువుకు ఆ పశువు పరుగు పూర్తిగా ఆగిపోతుంది. ఆ బండా ముందుకు కదలదు. ఆ పశువునూ కదలనివ్వదు. భారంగా పరిణమించినవాడిని 'గుదిబండ' అనీ వ్యవహరిస్తాం.
అల్లరి పిల్లలకు గుదిబండ
గుది బండ అనేది గుండ్రంగా కానీ, కోలగా గాని ఉండే బరువైన చెక్క బండ. దీనికి ఒక ఇనప గొలుసును అమర్చి, అల్లరి పిల్లల కాలికి కట్టేవారు. సామాన్యంగా, అల్లరి ఎక్కువ చేస్తూ, చెట్లెక్కి, ఇరుగు పొరుగు ఇళ్ళల్లోకి పరుగులు పెడుతూ నానా అల్లరి, చిన్న చిన్న దొంగతనాలు చేసే పిల్లలకు ఈ గుది బండ వేసేవాళ్ళు. ఈ గుది బండ వెయ్యటం వల్ల ఆ పిల్లలు కదలటం కష్టం అయ్యి, చదువు మీద దృష్టి పెడతారని ఈ శిక్ష ఉద్దేశము. అదే కాక, గుది బండ అందరూ చూస్తారు, గేలి చేస్తారు, ఆ పిల్లవాడికి చాలా సిగ్గు కలుగుతుంది. కనీసం దీని వాల్ల అయినా వాళ్ళ అల్లరి తగ్గించుకుంటారు అని సంస్కరణ దృష్టితో వేసే శిక్ష ఇది. ఈ గుది బండ శిక్షను పాత సినిమా దొంగ రాముడులో చూడవచ్చు.
మూలాలు
వర్గం:శిక్షలు
భావన గవాలీ
భావన గవాలీ, ( 1974 మే 23) యావత్మాల్-వశీం లోక్‌సభకు (ఐదుసార్లు) ప్రాతినిధ్యం వహిస్తున్న పార్లమెంటు సభ్యురాలు. 1999 నుండి ఈ నియోజకవర్గానికి పార్లమెంటు సభ్యురాలుగా పనిచేస్తున్నది. 25 సంవత్సరాలుగా పదవిలోవున్న భావన, ప్రస్తుతం మహారాష్ట్ర నుండి అత్యంత సీనియర్ పార్లమెంటు సభ్యురాలు. ఆమె 13 వ లోక్‌సభ, 14 వ లోక్‌సభ, 15 వ లోక్‌సభ, 16వ లోక్‌సభ, 17 వ సభ్యురాలుగా ఎన్నికయింది. శివసేన పార్టీ సభ్యురాలు.
2021 ఆగస్టు 30న ఎన్‌ఫోర్స్‌మెంట్‌ డైరెక్టరేట్‌ (ఈడీ) గవాలీకి సంబంధించిన అనేక ప్రాంతాలపై సోదాలు చేసింది.
బాహ్య లింకులు
వర్గం:1974 జననాలు వర్గం:మహారాష్ట్ర మహిళలు వర్గం:మహారాష్ట్ర రాజకీయ నాయకులు వర్గం:13వ లోక్‌సభ సభ్యులు వర్గం:14వ లోక్‌సభ సభ్యులు వర్గం:15వ లోక్‌సభ సభ్యులు వర్గం:16వ లోక్‌సభ సభ్యులు వర్గం:17వ లోక్‌సభ సభ్యులు
దోచేయ్
శ్రీ వెంక‌టేశ్వ‌ర సినీ చిత్ర ఎల్ఎల్‌పి పతాకంపై బివిఎస్ఎన్ ప్రసాద్ నిర్మిస్తూ, సుధీర్ వర్మ రచన, దర్శకత్వం వహించిన తెలుగు యాక్షన్ నేరచిత్రం 'దోచేయ్'. నాగ చైతన్య, కృతి సనన్ ప్రధాన పాత్రలలో నటించగా, బ్రహ్మానందం, రవిబాబు, పూజా రామచంద్రన్, పోసాని కృష్ణ మురళి ముఖ్యమైన పాత్రలలో నటించారు. సన్నీ ఎం.ఆర్. రిచర్డ్ ప్రసాద్, కార్తీక శ్రీనివాస్ వరుసగా ఛాయాగ్రహణం, కూర్పును నిర్వహించారు. ఈ చిత్రం హైదరాబాద్లో ఫిలిం నగర్లో 2014 జూన్ 12 న అధికారికంగా ప్రారంభించబడింది, హైదరాబాద్లో 2014 జూలై 14 న ప్రధాన ఛాయాగ్రహణం ప్రారంభమైంది. ఈ చిత్రం 2015 ఏప్రిల్ 24 న విడుదలైంది. ఈ చిత్రం హిందీలో విద్రోహ్ గా పిలవబడింది
కథావిశేషాలు
ఈ చిత్రం బ్యాంకు దొంగతనంతో మొదలవుతుంది, ఇందులో ఇద్దరు దొంగల ద్వారా స్థానిక బ్యాంకు నుండి 2 కోట్లు దొంగిలించబడతాయి. అయితే, వారు వారి బాస్ కు డబ్బు ఇవ్వకుండా దానితో పారిపోతారు.వాటాల్లో అపార్ధాలతో ఒకరినొకరు తుపాకీతో కాల్చుకొని చనిపోతారు. కథానాయకుడు చందు తండ్రి జైలులో ఉంటాడు ఆయనగుండెజబ్బుకు డబ్బు అవసరమై చందు చిన్న మోసాలతో డబ్బు సంపాదిస్తూ ఉంటాడు. అలాంటి సమయంలో ఒక రాజకీయనాయకునిద్వారా తండ్రి విడుదల, వైద్యానికి రెండుకోట్లు అవసరమౌతాయి. అక్కడికి వచ్చిన చందు ఆ అవకాసాన్ని ఉపయోగించుకొని డబ్బు తీసుకొని వెళ్ళిపోతాడు.
ఇద్దరు దొంగల బాస్ అయిన మాణిక్యం డబ్బు చందు దగ్గర ఉందని తెలుసుకొని చందు తండ్రిని చెల్లెని కిడ్నాప్ చేసి డబ్బి తీసుకొని రమ్మంటాడు. తన దగ్గర డబ్బు కాజేసే పోలీస్‌ఇంస్పెక్టర్‌ను సినీ ఏక్టర్ హీరో ద్వారా ఇరికించి డబ్బును మాణిక్యానికి ఇవ్వడానికి తెస్తాడు. అక్కడ డమ్మీ పోలీసుల ద్వారా అతడిని అరెస్ట్ చేయించి కోర్ట్‌లో అతడు చేసిన నేరాలన్నీ చేప్పేలా చేస్తాడు. తండ్రికి వైద్యం చేయించి జైలు నుండి విడిపిస్తాడు.
సినిమా నిర్మాణం
ఏప్రిల్ 2013 చివరినాటికి సుధీర్ వర్మ తన ఇంటర్వ్యూలో తన విజయవంతమైన తొలి చిత్రం స్వామి రా రా తర్వాత స్టార్ హీరోగా దర్శకత్వం వహించనున్నాడు. అక్టోబరు మొదట్లో, 2014 జనవరిలో, సుధీర్ వర్మ తన రెండవ చిత్రంలో నాగ చైతన్య దర్శకత్వం వహిస్తారని వార్తలు వచ్చాయి. జూన్ మొదట్లో, ఈ ప్రాజెక్ట్ యొక్క ఉనికి అధికారికంగా ఒక పత్రికా ప్రకటన ద్వారా ధ్రువీకరించబడింది, ఈ చిత్రం కూడా శ్రీ వెంకటేశ్వర సినీ చిత్ర పతాకంపై B. V. S. N. ప్రసాద్ నిర్మిస్తుంది, అదే సమయంలో స్వామి రారు యొక్క సాంకేతిక బృందం కూడా పనిచేస్తుందని పేర్కొన్నారు. ఈ చిత్రం హైదరాబాద్లోని ఫిలిం నగర్ ఆలయంలో 2014 జూన్ 12 న అధికారికంగా ప్రారంభించబడింది.
ఆగస్టు మధ్యలో, ఈ చిత్రంలో పాత్రికేయులు మగడు అనే టైటిల్ను ఖరారు చేసారని తెలిసింది,
మూలాలు
వర్గం:బ్రహ్మానందం నటించిన సినిమాలు వర్గం:అక్కినేని నాగచైతన్య నటించిన సినిమాలు
అట్టింగల్ లోక్‌సభ నియోజకవర్గం
అట్టింగల్ లోక్‌సభ నియోజకవర్గం ( మళయాళం|ആറ്റിങ്ങല്‍ ലോക്‌സഭാ നിയോജകമണ്ഡലം ) కేరళ రాష్ట్రంలోని 20 లోక్‌సభ నియోజకవర్గాలలో ఒకటి. 2002లో ఏర్పాటైన డీలిమిటేషన్ కమీషన్ ఆఫ్ ఇండియా సిఫార్సు ఆధారంగా లోక్‌సభ నియోజకవర్గాల పునర్విభజన తర్వాత 2008లో ఈ నియోజకవర్గం ఏర్పాటైంది.
లోక్‌సభ నియోజకవర్గం పరిధిలో అసెంబ్లీ స్థానాలు
అట్టింగల్ లోక్‌సభ నియోజకవర్గం పరిధిలోకి ఏడు అసెంబ్లీ నియోజకవర్గాలు వస్తాయి.
ఎన్నికైన పార్లమెంటు సభ్యులు
చిరయింకిల్ గా
మూలాలు
వర్గం:కేరళ లోక్‌సభ నియోజకవర్గాలు
సిరివెన్నెల సీతారామశాస్త్రి తెలుగు సినిమా పాటల జాబితా (2017)
2017 లో విడుదలైన తెలుగు సినిమాలలో సిరివెన్నెల సీతారామశాస్త్రి రచించిన పాటలు కొన్ని:
మూలాలు
వర్గం:జాబితాలు వర్గం:సినిమా జాబితాలు వర్గం:సిరివెన్నెల సీతారామశాస్త్రి రచించిన పాటలు వర్గం:పాటలు
హరిణి (గాయని)
హరిణి భారతీయ నేపధ్య గాయని, ఈమె శాస్త్రీయ సంగీతం కూడా పాడుతుంది. ఈమె తమిళం, హిందీ, మలయాళం, తెలుగు, కన్నడ సినిమాలకు నేపధ్య గానం అందించారు.
జీవిత విశేషాలు
ఈమె నేపధ్య గాయకుడు టిప్పుని పెళ్ళి చేసుకున్నారు. ఈమె తన నాలుగో ఏటనే కర్ణాటక సంగీతం నేర్చుకున్నారు. గౌరీ, రాధా విశ్వనాథన్ వద్ద శిష్యరికం చేసారు. ఆపిమ్మట సుధా రఘునాథన్ వద్ద, ప్రస్తుతం సుగుణా పురుషోత్తం వద్ద సంగీత సాధన చేస్తున్నారు. ఈమె పాఠశాలలో సంగీత పోటీలో ఒకసారి గెలిచినప్పుడు ఏ.ఆర్ రహ్మాన్ ఈమెను, ఇతర గెలిచిన వారిని తన స్టూడియోకు తీసుకువెళ్ళి గాత్రాన్ని రికార్డ్ చేసాడు. అలా ఈమెను సుహాసిని మణిరత్నం తన చిత్రం ఇందిర లోని "నిల కైగిరదు" అన్న పాట పాడేందుకు ఆహ్వానించారు. ఈమెకు 13 సంవత్సరాల వయస్సులో ఆ పాట రికార్డ్ చేసుకున్నారు. అప్పటి నుండి ఎన్నో చిత్రాలకు ఈమె గాత్రం అందించారు. గత పదేళ్ళలో దాదాపు 2000 సినీ గీతాలు, మరెన్నో ప్రయివేటు ఆల్బం పాటలు ఈమె పాడారు. ఈమె ధారణా శక్తి కూడా ఎంత గొప్పదంటే ఈమె స్టేజీ మీద పాట సాహిత్యం చూడకుండానే పాడేస్తుంది. ఆమె పాడిన ప్రతి పాట ఆమెకు కంఠస్థమని చెబుతుంది.
పాటల పట్టిక
హరిణి 2012లో ఒక ప్రయివేట్ ఆల్బం కోసం పనిచేసింది. ఇది ఒక భక్తీ ఆల్బం.
స్క్విడ్ (సాఫ్ట్‌వేర్)
స్క్విడ్ ఒక కాషింగ్, ఫార్వార్డింగ్ వెబ్ ప్రాక్సీ సాఫ్టువేర్. దీనిని పలు రకాలుగా విస్తృతంగా వినియోగించవచ్చు, ఒక వెబ్ సర్వర్కు వచ్చే పునరావృత అభ్యర్థనలను కాషింగా ద్వారా వేగవంతంగా చేయవచ్చు.స్క్విడ్ అనేది వెబ్ కొరకు ఒక కాషింగ్ ప్రాక్సీ, HTTP, HTTPS, FTP, ఇంకా మరిన్ని. ఇది బ్యాండ్ విడ్త్ ను తగ్గిస్తుంది, తరచుగా అభ్యర్థించిన వెబ్ పేజీలను క్యాచింగ్, తిరిగి ఉపయోగించడం ద్వారా ప్రతిస్పందన సమయాలను మెరుగుపరుస్తుంది. స్క్విడ్ విస్తృతమైన యాక్సెస్ నియంత్రణలను కలిగి ఉంది, గొప్ప సర్వర్ యాక్సిలరేటర్ ను తయారు చేస్తుంది. ఇది Windowsతో సహా చాలా అందుబాటులో ఉన్న నిర్వహణ వ్యవస్థలపై నడుస్తుంది, GNU GPL క్రింద లైసెన్స్ కలిగి ఉంది.
ఉపయోగాలు
స్క్విడ్ ప్రపంచవ్యాప్తంగా వందలాది ఇంటర్నెట్ ప్రొవైడర్లు తమ వినియోగదారులకు అత్యుత్తమ వెబ్ యాక్సెస్ ను అందించడానికి ఉపయోగిస్తారు. పనితీరును మెరుగుపరచడానికి క్లయింట్, సర్వర్ మధ్య డేటా ప్రవాహాన్ని స్క్విడ్ ఆప్టిమైజ్ చేస్తుంది, బ్యాండ్ విడ్త్ ను సేవ్ చేయడానికి తరచుగా ఉపయోగించే కంటెంట్ ను కాష్ చేస్తుంది. నెట్ వర్క్ త్రూపుట్ ఆప్టిమైజ్ చేసే కాష్ సర్వర్ సోపానాలను నిర్మించడానికి వివిధ మార్గాల్లో సర్వర్ లకు కంటెంట్ అభ్యర్థనలను కూడా స్క్విడ్ రూట్ చేయగలదు.
ఇంటర్నెట్ చుట్టూ ఉన్న వేలాది వెబ్ సైట్ లు తమ కంటెంట్ డెలివరీని గణనీయంగా పెంచడానికి స్క్విడ్ ని ఉపయోగిస్తాయి. స్క్విడ్ మీ సర్వర్ లోడ్ ను తగ్గిస్తుంది ఇంకా క్లయింట్ లకు డెలివరీ వేగాలను మెరుగుపరుస్తుంది. స్క్విడ్ ను ప్రపంచవ్యాప్తంగా ఉన్న కంటెంట్ ను పంపిణీ చేయడానికి కూడా ఉపయోగించవచ్చు - ప్రతిదీ కూడా అసమర్థంగా కాపీ చేయడం కంటే, ఉపయోగించే కంటెంట్ ను మాత్రమే కాపీ చేయడం. చివరగా, స్క్విడ్ యొక్క అధునాతన కంటెంట్ రూటింగ్ కాన్ఫిగరేషన్, వివిధ రకాల వెబ్ సర్వర్ ల ద్వారా బ్యాలెన్స్ అభ్యర్థనలను రూట్ చేయడానికి, లోడ్ చేయడానికి కంటెంట్ క్లస్టర్ లను నిర్మించడానికి మిమ్మల్ని అనుమతిస్తుంది..
మూలాలు
వర్గం:సాఫ్ట్‌వేర్లు వర్గం:స్వేచ్ఛా సాఫ్టువేరు
వికీపీడియా చరిత్ర
ఈ వ్యాసం స్వేచ్ఛా విజ్ఞాన సర్వస్వమైన వికీపీడియా చరిత్రకు సంబంధించింది.
1.చరిత్ర
వికీపీడియా మొదటగా న్యూపీడియా అనే ఆంగ్లభాషా విజ్ఞాన సర్వస్వం ప్రాజెక్టుకు సహాయ ప్రాజెక్టుగా ప్రారంభమైంది. న్యూపీడియాలో ఆయా రంగాలలోని నిపుణులు వ్యాసాలు రాసేవారు. వాటిని ఒక పద్ధతి ప్రకారం రివ్యూ చేసిన పిదప విజ్ఞాన సర్వస్వంలోకి చేరుస్తారు. న్యూపీడియా మొట్ట మొదటగా బోమిస్ అనే వెబ్ కంపెనీ ఆధ్వర్యంలో 2000 మార్చి 9 సంవత్సరంలో ఆరంభమైంది. బోమిస్ సిఈఓ పేరు జిమ్మీ వేల్సు, దాని ముఖ్య సంపాదకుడు లారీ సాంగర్. తరువాత వికీపీడియాకు కూడా వీరే అదే పదవుల్లో కొనసాగుతున్నారు. మొదటగా ఇది న్యూపీడీయా ఓపెన్ కంటెంట్ లైసెన్స్ అనే లైసెన్స్ కలిగి ఉండేది. కానీ వికీపీడీయా ఏర్పడిన తరువాత ఫ్రీ సాఫ్టువేర్ ఫౌండేషన్ ఉద్యమ రూపశిల్పి రిచర్డు స్టాల్మన్ కోరిక మేరకు గ్నూ ఫ్రీ డాక్యుమెంటేషన్ లైసెన్సుకు మార్చారు. లారీ సాంగర్, జిమ్మీ వేల్స్ ను వికీపీడియా పితామహులుగా పేర్కొనవచ్చు. అందరూ కలిసి విజ్ఞాన సర్వస్వాన్ని రచించి ఏర్పాటు చేసే ఆలోచన వేల్సు ది అయితే అందుకు వికీలతో కూడిన వెబ్ సైటును ఏర్పాటు చేయాలనే వినూత్నమైన ఆలోచన సాంగర్ ది. వికీమీడియా ఫౌండేషన్ అమెరికాలో స్థాపించబడిన లాభాపేక్షలేని స్వచ్ఛంద సంస్థ. ఇది వికీపీడియా, ఇతర సోదర ప్రాజెక్టుల పురోగతికి కృషిచేస్తుంది. ఇది 2005 లో స్థాపించబడింది. విజ్ఞానాన్ని అందరికి అందుబాటులోకి తేవటానికి వివిధ దేశాలలో కల వికీపీడియా సంఘాలతో కలసిపనిచేస్తుంది. అంతే కాకుండా కొన్ని ప్రపంచంలోని దక్షిణాది దేశాలలో నేరుగా కార్యాలయాలను నెలకొల్పి ఉద్యోగులద్వారా వికీమీడియా ప్రాజెక్టుల త్వరిత పురోగతికి తోడ్పడుతుంది. భారతదేశంలో పని జనవరిలో ప్రారంభించింది.
2.ఫౌండేషన్ చరిత్ర
వికీమీడియా ఫౌండేషన్ 2003 జూన్ 1 లో ప్రారంభించబడింది. వికీపీడియా వ్యవస్థాపకులలో ఒకరైన జిమ్మీ వేల్స్, తన సంస్థ ద్వారా ప్రారంభించిన వికీపీడియా, ఇతర సోదర ప్రాజెక్టుల నిర్వహణ బాధ్యతను దీనికి అప్పగించాడు. బహుభాషలలో విజ్ఞాన సర్వస్వాలు, సోదర ప్రణాళికల పెంపు, అభివృద్ధి, వీటిలో సమాచారాన్ని ఉచిత పంపిణీ చేయటం దీని ముఖ్యోద్దేశం. దీని నిర్వహణకు ధర్మకర్తల (ట్రస్టీల) మండలి ఉంది. ఇది మూడు చోట్ల కొన్ని వందల కంప్యూటర్ సర్వర్లు నడుపుతూ, ఈ ప్రాజెక్టులను వీక్షించే దాదాపు నెలసరిగా అరకోటి ప్రజలకు సేవలందిస్తున్నది. దాదాపు 38 స్వతంత్ర స్థానిక వికీమీడియా సంఘాలతో, ఔత్సాహిక స్వచ్ఛంద కార్యకర్తలతో సమన్వయం చేస్తూ ప్రజల నుండి, సంస్థలనుండి ధన, వనరుల సేకరణ, ప్రాజెక్టులలో వాడబడే మీడియావికీ సాఫ్ట్వేర్ నిర్వహణ, అభివృద్ధి చేస్తుంది. అవగాహన పెంచే కార్యక్రమాలు, కొత్త వాడుకరుల సంఖ్యను అభివృద్ధి చేయటం, మొబైల్, జాలసంపర్కంలేని పద్ధతులలో వికీ ప్రాజెక్టుల సమాచారాన్ని అందచేయటం, శిక్షణా వీడియోలు తయారి, ప్రాజెక్టుల గణాంకాలలో మార్పులను విశ్లేషించి కొత్త తరహా ప్రాజెక్టులను చేపట్టటం, దీని ఇతర కార్యక్రమాలు. వికీమీడియా సంఘాలు., వికీమీడియా భారతదేశం చిహ్నం, వికీపీడియా అవగాహన సదస్సు. వికీమీడియా సంఘాలు (చాప్టర్లు) ఒక దేశం ప్రాతిపదికగా వికీమీడియా ప్రాజెక్టుల పురోగతికి స్థాపించబడిన లాభాపేక్షరహిత స్వతంత్ర సంస్థలు. ఇవి వికీమీడియా ఫౌండేషన్ తో ఒప్పందం ప్రకారం సహకరించుకుని పనిచేస్తాయి.
3. ఇతర భాషలు
ప్రస్తుతం వికీపీడియా 253 భాషల్లో లభిస్తోంది. వీటిలో 16 భాషల వికీపీడీయా 1,00,000 పైగా వ్యాసాలు కలిగి ఉన్నాయి. 145 వర్షన్లు 1000కి పైగా వ్యాసాలు కలిగి ఉన్నాయి. డిసెంబరు 2007 గణాంకాల ననుసరించి వ్యాసాల సంఖ్య పరంగా చూస్తే ఇంగ్లీషు, జర్మన్, ఫ్రెంచి, పోలిష్, జపనీస్ మొదటి ఐదు పెద్ద వర్షన్లు.
4.వికీ విధానాలు
మౌలిక పరిశోధనలు నిషిద్ధం: వికీపీడియాలో మౌలిక పరిశోధనా వ్యాసాలకు చోటు లేదు. మీరు వ్రాసేది పరిశోధనా వ్యాసం కాదు అని నిర్ధారించే ఏకైక విధానం.. మీరు వ్రాసిన విషయానికి సంబంధించిన విశ్వసనీయ మూలం లేదా వనరులను ఉదహరించడమే! రచనలో తటస్థ దృక్కోణం ప్రతిఫలించాలి. దీన్నే ఇంగ్లీషు వికీలో NPOV (Neutral Point Of View) అంటారు. రచనలో తటస్థత ఉండాలి. వివాదాస్పద విషయాలలో ఏదో ఒక దృక్కోణం రాయక తప్పని పరిస్థితి ఏర్పడవచ్చు. అప్పుడు, వివాదంలో ఉన్న అన్ని వర్గాల అభిప్రాయాలను తెలుపుతూ వ్యాసాన్ని వ్రాయాలి. నిర్ధారత్వం: మీరు ఉదహరించిన వనరులును సంప్రదించి, విషయాన్ని నిర్ధారించుకునేందుకు వీలుగా ఉండాలి. వికీ ఒక విజ్ఞాన సర్వస్వం. పాఠకులకు ఇది ఒక పాఠ్య పుస్తకంలాగా ప్రామాణికంగా ఉండాలి. రచయిత ప్రత్యక్షంగా గానీ, పరోక్షంగా గానీ తన అభిప్రాయాలు వ్రాయరాదు. కింది సూచనలను పాటించండి. నేను భావిస్తున్నాను, నాకు తెలిసినంతవరకు, నా అనుభవంలో.. ఇలాంటి వాక్యాలు వ్రాయవద్దు. వ్యాస విషయానికి సంబంధించి అవసరమైన చోట్ల దృష్టాంతాలను, రుజువులను ఉదహరించండి. గౌరవ వాచకాలు వికీపీడియా శైలి కాదు. అంచేత గారు, శ్రీ వంటివి వ్రాయవద్దు. అలాగే చెప్పారు, వెళ్ళారు, చేసారు వంటి మాటలకు బదులుగా చెప్పాడు, వెళ్ళింది, చేసాడు వంటి పద ప్రయోగం ఉండాలి. ఈ విషయమై మీ అభిప్రాయాలను రచ్చబండలో వ్రాయండి. చర్చా పేజీలు ఇందుకు మినహాయింపు. వికీపీడియా వ్యాసంలో తమ పేరు నమోదుచేయకూడదు. ఉదాహరణకు కూర్పు, సంగ్రహణ లేదా మూలం అని తమ స్వంతపేర్లు వ్రాయకూడదు.
సోదర ప్రాజెక్టులు
మెటా-వికీ, కామన్సు, విక్షనరీ, వికీబుక్సు, వికీకోట్, వికీసోర్స్ మొదలైనవి తెలుగు వికీపీడియా సోదర ప్రాజెక్టులు.
1.తెలుగు వికీపీడియా.
ఎవరైనా రాయదగిన ఒక స్వేచ్ఛా విజ్ఞాన సర్వస్వము. ఇక్కడ సమాచారాన్ని వాడుకోవటమే కాదు, ఉన్న సమాచారంలో అవసరమైన మార్పుచేర్పులు చెయ్యవచ్చు, కొత్త సమాచారాన్ని చేర్చవచ్చు. ఇందులో ఏమేమి వ్రాయవచ్చు, ఎలా వ్రాయవచ్చు, వ్రాసేటప్పుడు కలిగే ఇబ్బందులు, వాటి నివారణ మొదలగు విషయాలు సందర్భాను సారంగా అక్కడక్కడా తెలుప బడినవి. వికీపీడియా - స్వేచ్ఛా విజ్ఞాన సర్వస్వం వికీపీడియా - ఎన్సైక్లోపీడియా పేరును అనుసరిస్తూ పెట్టిన పేరిది. 2001 లో జిమ్మీ వేల్సు అనే అమెరికనుకు వచ్చిందీ స్వేచ్ఛా విజ్ఞాన సర్వస్వం ఆలోచన. ఎవరైనా రాయగలిగేదీ, దిద్దుబాట్లు చెయ్యగలిగేదీ, చదువుకునేందుకు ఇంటర్నెట్లో అందరికీ ఉచితంగా అందుబాటులో ఉండేదే స్వేచ్ఛా విజ్ఞాన సర్వస్వం. కార్య సాధకుడవడం చేత ఆలోచన వచ్చాక ఇక ఊరుకోలేదు, జిమ్మీ. తన ఆలోచనకు ఆకారమిస్తూ వికీపీడియాకు శ్రీకారం చుట్టాడు. అప్పటికే తాను రూపొందిస్తూ ఉన్న నుపీడియా అనే విజ్ఞాన సర్వస్వాన్ని పేరు మార్చి వికీపీడియాను మొదటగా ఇంగ్లీషు భాషలో మొదలుపెట్టాడు. వికీపీడియా చాలా త్వరగా ప్రజల మన్నలను పొందింది. ఇంతింతై వటుడింతై అన్నట్టుగా పెరిగి విశ్వవ్యాప్తమైంది. జర్మను, జపనీసు, స్పానిషు, ఫ్రెంచి, ఇటాలియను, రష్యను, చైనీసు ఇలా ప్రపంచ వ్యాప్తంగా అనేక ఇతర భాషల్లోనూ వికీపీడియాలు మొదలయ్యాయి. గొప్ప గొప్ప వ్యాసాలెన్నో తయారయ్యాయి, అవుతూ ఉన్నాయి. ఇంటర్నెట్లో వివిధ భాషలకు ప్రత్యేకించిన వెబ్ సైట్లలో ఈ విజ్ఞాన సర్వస్వాన్ని రాస్తున్నారు. 3. వికీసోర్సులో సార్వజనీయమైన రచనలు రచనలను మూలరూపంలో భద్రపరుస్తారు. ఉదాహరణగా శతకములు, పురాణములు, వేదములు మొదలైనవి. ఈ పనులు ప్రణాలికాబద్దంగా చేస్తారు. 4. కామన్సులో తెలుగు వికీపీడియాకు ఉపయోగపడే చిత్రాలు, ఛాయాచిత్రాలు, దృశ్య, శ్రవణ, మాధ్యమాలను భద్రపరుస్తారు. ఇవి ఏ వికీప్రాజెక్టులోనైనా వాడుకోవచ్చు 5. వికీబుక్సులో అందరూ కలిసి రూపొందించే పాఠ్యపుస్తకాలుంటాయి. 6. విక్షనరీలో తెలుగుపదాలకు అర్ధాలు, బహువచనాలు, ఇతర భాషానువాదాలు, వ్యాకరణ వివరాలు ఒక్కొక్క పదానికి ఉంటాయి. 7. వికీకోట్ లో ప్రముఖుల వాఖ్యలు ఉంటాయి.
అర్ధ వివరణ
దీనిలో పదానికి తగిన అర్ధవివరణ వ్రాయాలి పదాలు దీనిలో నానార్ధాలు, సంబంధిత పదాలు, వ్యతిరేక పదాలు ఉంటాయి. నానా అర్ధాలులో పదానికి ఉండే ఇతర అర్ధాలు సమాన అర్ధాలు వ్రాయాలి. సంబంధిత పదాలులో ఆ పదానికి సంబంధించిన పదాలు వ్రాయాలి. వ్యతిరేక పదానికి ఆ పదానికి ఉండే వ్యతిరేక పదం వ్రాయాలి. నానార్ధాలు ఉపవిభాగంలో ఇతర సమానార్ధాలు వ్రాయాలి. ఇందులో ప్రాంతీయ, మాండలికాల భిన్న రూప పదాలు వ్రాయ వచ్చు. కూడా వ్రాయవచ్చు. ఉదా;- కోస్తా ప్రాంతంలో ప్రాంతంలో చిన్న బిడ్డ, పసి బిడ్డ అనేది కొంచం పడమట తెలుగు ప్రదేశాలలో సన్న బిడ్డ అంటారు. అలాంటివి నానార్ధాలులో పేర్కొన వచ్చు. అలాగే పదానికి వివిధ విభక్తి రూపాలు, వివిధ విశేషణ రూపాలు పేర్కొన వచ్చు. ఉదా: రాముడు, రాముడితో, రాముని, రాముడి వలన, రాముడే, రాముడి వంటి, రామునిలా, రాముడేనా, రాముడా ఇలా ఒకే పదం విభక్తి కారణంగా వివిధ రూపాలు మారుతుంటాయి. వాటిని సంబంధిత పద విభాగంలో పేర్కొన వచ్చు. అలాగే విశేషణం వలన మారే రూపాలు.
పద ప్రయోగాలు
ఇక్కడ పదాన్ని వాక్యాలలో, పద్య పాదాలలో, పాదాలలో, జానపదాలతో, సామెతలలో /పాటలలో ప్రయోగిస్తూ ఉదహరించాలి. ఈ పదప్రయోగం వున్న వాఖ్యము ఎవరు వ్రాశారు లేదా ఏ గ్రంథంలోనిది...... తెలియడానికి ఆ గ్రంథ కర్త, గ్రంథం పేరు వ్రాయాలి. ఉదాహరణకు: చందమామ  అనే పదానికి అర్థము: చంద్రుడు అని, సంబందిత పదాలలో వెన్నెల, .... అని, పద ప్రయోగములో  మిస్సమ్మ సినిమా పాటలో పద ప్రయోగము  అని వ్రాసి తర్వాత రావోయి చందమామ మా వింత గాధ వినుమా.....   ...   అని వ్రాయవచ్చు.
మూలాలు వనరులు
ఇక మూలాలు, వనరులు అనగా మీకు ఎక్కడ ఆ పదం అర్ధంతో తారసపడింది తెలపండి. ఉదా: నకలు హక్కులు తీరిపోయిన నిఘంటువులలో, లేక అనుమతి పొందిన తరువాత ఇతర నిఘంటువులలోని వివరాలు చేర్చేటప్పుడు ఆ నిఘంటువు వివరాలను వనరులలో వ్రాయండి. తెలుగు వికీసో ర్సు (ఎవరైనా అభివృద్ధిపరచగల స్వేచ్ఛా విజ్ఞాన మూలములు ) ఇందులో కాపీ రైట్ హక్కులు గడువు తీరిపోయిన అనేక గ్రంథాలు ఇక్కడ పొందు పరచబడి ఉన్నాయి. ఇందులో ప్రవేశిస్తే ప్రక్కప్రక్కన రెండు పుటలున్న ఒక పేజి కనబడుతుంది. కుడి ప్రక్కన వున్న పుటలో ఆ గ్రంథానికి సంబంధించిన విషయమున్న ఒక పుట కనబడుతుంది. ఎడమ ప్రక్కన ఖాళీ పుట కనబడుతుంది. మీరు కుడిప్రక్కన వున్న పుటలోని విషయాన్ని యదాతదంగా (సవరించు టాబ్ ను నొక్కి) ఖాళీగా వున్న పుటలో వ్రాయవచ్చు. వ్రాసిన తరువాత దానిని భద్రపరిస్తే సరి. తరువాత మరొక పుటకు వెళ్ళ వచ్చు. ఇందులో చాల గ్రంథాలు మీ సేవలకొరకు ఎదురు చూస్తున్నాయి. కొత్తగా చేరిన వారికి ఇందులో వ్రాయడము చాల తేలిక. ప్రయత్నించండి.
తెలుగు వికీబుక్సు
( ఇది స్వేచ్ఛానకలుహక్కులతో సమష్టిగా తయారు చేయగల పుస్తకాల జాల స్థలి). ప్రస్తుతం ఇందులో 55 వ్యాసాలున్నాయి.
వికీకోట్ వ్యాఖ్యలు
వికీవ్యాఖ్య ఒక ఉచిత ఆన్లైను వ్యాఖ్యల భాండాగారము. ఇందులో అన్ని భాషల ప్రముఖులు చేసిన వ్యాఖ్యలు, వాటి అనువాదాలు కూడా లభిస్తాయి. అంతేకాదు వ్యాఖ్యలను చేసినవారి గురించి తెలుసుకోవడానికి తెలుగు వికీపీడియాకు లింకులు కూడా ఉంటాయి! తెలుగు వికీవ్యాఖ్యలో ఇప్పటివరకూ 333 పేజీలు తయారయ్యాయి. ఒక్కో పేజీలో ఒకటి కంటే ఎక్కువ వ్యాఖ్యలు సామెతలు ఉంటాయి. సహాయ పేజీని సందర్శించో లేకపోతే మీరే స్వయంగా ప్రయోగశాలలో ప్రయోగాలు జరిపో, ఇక్కడ ఎలా మార్పులు చేర్పులు చేయాలో నేర్చుకోండి. అంతేకాదండోయ్ ఇక్కడున్న ఏ పేజీనయినా మీరు ఇప్పటికిప్పుడు మార్చేయవచ్చు; అలాగే మీరు ఒక సభ్యత్వాన్ని తీసుకుని, మీకై మీరు ప్రత్యేకంగా ఒక సభ్య పేజీని కూడా సృష్టించుకోవచ్చు. (వికీవ్యాఖ్య ఒక ఉచిత ఆన్లైను వ్యాఖ్యల భాండాగారము. ఇందులో అన్ని భాషల ప్రముఖులు చేసిన వ్యాఖ్యలు, వాటి అనువాదాలు కూడా లభిస్తాయి) ఇందులో ప్రముఖ వ్యక్తులు చెప్పిన వ్యాఖ్యలు, గ్రంథాలలో ఇచ్చిన వ్యాఖ్యలు మొదలగు నవి వ్రాయవచ్చు. ఈ సోదర ప్రాజెక్టులో విషయము చాల స్వల్పముగా ఉంది. క్రొత్తగా చేరిన వారికి ఇది కూడా సులభమైన వనరు. ప్రయత్నించండి. ఇందులో ప్రవేశించగానే అందులో ఏమేమి వ్రాయాలో అవగాహన అవుతుంది. చొరవగా ప్రయత్నించండి.
ఏమిటి వికీపీడియా విశిష్టత?
వికీ అంటే ఎవరైనా దిద్దుబాటు చెయ్యగల వెబ్సైటు అని అర్థం. వికీపీడియా అంటే ఎవరైనా దిద్దుబాటు చెయ్యగల ఎన్సైక్లోపీడియా. వికీపీడియా విజయ రహస్యమంతా ఈ వికీ అనే మాటలోనే ఉంది. వికీపీడియాలో రాసేది ఎవరో ప్రముఖ విద్యావంతులో, ప్రత్యేకంగా అందుకోసం నియమితులైన రచయితలో కాదు. మనలాంటి వారంతా అక్కడ రాస్తున్నారు. వికీపీడియాలో ఎవరైనా రాయవచ్చు, ఏ విషయం గురించైనా రాయవచ్చు. కొన్ని నిబంధనలకు, కట్టుబాట్లకు లోబడితే చాలు. అలాగే వికీపీడియాలోని వ్యాసాలను ఎవరైనా ఉచితంగా చదువుకోవచ్చు, డబ్బు కట్టక్కరలేదు. అంతేనా, ఆ వ్యాసాలను మీరు ప్రింటు తీసుకోవచ్చు. అసలు వికీపీడియా మొత్తాన్ని మీ కంప్యూటరు లోకి డౌనులోడు చేసుకోవచ్చు - పైసా డబ్బు చెల్లించకుండా!! ఇంకా అయిపోలేదు, ఈ మొత్తం వికీపీడియాను ప్రింటు తీసేసి, పుస్తకాలుగా కుట్టేసుకోవచ్చు. ఆగండి, ఇంకా ఉంది.. ఈ పుస్తకాలకు వెల కట్టి అమ్ముకోనూ వచ్చు!!!! వికీపీడియా మిమ్మల్ని పన్నెత్తి మాటనదు, పైసా డబ్బడగదు. ఒకే ఒక్కమాట - దీన్ని నేను వికీపీడియా నుండి సేకరించాను  అని రాస్తే చాలు.
భారతీయ భాషల్లో వికీపీడియా
1. మొదటగా 2001 లో ఇంగ్లీషులో మొదలైందీ వికీపీడియా. నిదానంగా ఇతర భాషలకూ విస్తరించి, ఇప్పుడు 200 కు పైగా భాషల్లో తయారవుతోంది. అందులో తెలుగూ ఒకటి. హిందీ, సంస్కృతం, బెంగాలీ, గుజరాతీ, మరాఠీ, పంజాబీ, తమిళం, మలయాళం, కన్నడ, ఉర్దూ, తెలుగు ఇలా దాదాపుగా అన్ని ప్రముఖ భారతీయ భాషల్లోనూ వికీపీడియా తయారవుతోంది. మనకు గర్వకారణమైన విషయమేమిటంటే, భారతీయభాషల వికీపీడియాలన్నిటిలోకీ తెలుగే ముందుంది. వ్యాసాల సంఖ్యలోగానీ, సభ్యుల సంఖ్యలో గానీ తెలుగు వికీపీడియాదే అగ్రస్థానం.
తెలుగు వికీపీడియా అంశాలు
తెలుగు వికీపీడియాలో ఏమేం రాస్తున్నారు తెలుగు వికీపీడియా వెబ్ అడ్రసు: http://te.wikipedia.org. చరిత్ర, సంస్కృతి, ప్రముఖ వ్యక్తులు, సినిమా, భాష, నగరాలు, పట్టణాలు, గ్రామాలు, రచయితలు, కంప్యూటర్లు, సైన్సు, రాజ్యాంగ వ్యవస్థ, నదులు.. ఇలా ఎన్నో విషయాలపై రాస్తున్నారు. 13 వేలకు పైగా సభ్యులు 60 వేలకు పైగా వ్యాసాల మీద ప్రస్తుతం పనిచేస్తున్నారు. ప్రఖ్యాత రచయితలు, సంఘసేవకులూ కూడా వికీపీడియాలో రాస్తున్నారు. ప్రస్తుతం ఆంధ్ర ప్రదేశ్, తెలంగాణా రాష్ట్రాల లోని అన్ని గ్రామాల గురించీ రాయాలనే సంకల్పంతో సభ్యులు రేయింబవళ్ళు పనిచేస్తున్నారు. చాల వరకు పని పూర్తయింది. రేయింబవళ్ళు అనే మాట వాక్యంలో తూకం కోసం వాడింది కాదు.., భారత్, అమెరికా, కెనడా, బ్రిటను, ఫ్రాన్సు, కొరియా, ఆస్ట్రేలియా ఇలా ప్రపంచం నలుమూలలలోనూ ఉన్న తెలుగువారు ఈ పనిలో నిమగ్నమై ఉన్నారు. అంచేతే ఎల్లవేళలా వికీపీడియాలో ఎవరో ఒకరు రాస్తూనే వుంటారు.
ఎవరీ నిర్వాహకులు?
వికీపీడియాలో ఉన్న కొద్దిపాటి నియమాలను కుటుంబపరమైన బాధ్యతలుగా అమలు చేసే సభ్యులు ఉఁటారు. వారిని నిర్వాహకులు అని అఁటారు. నిర్వాహకులకు మిగిలినవారిపై పెత్తనం చెలాయించే హక్కు గాని, వివాదాలను పరిష్కరించే హోదా గాని లేవు. వారి అభిప్రాయాలకు ప్రత్యేకమైన విలువ లేదు. అయితే నిర్వాహకులకు ఇప్పటికే కొంత అనుభవం ఉన్నందున వారి సూచనలను బహుశా ఇతరులు గౌరవించ వచ్చును. నిర్వాహకుడు కావడం ఎలా ఏసభ్యుడైనా/సభ్యురాలైనా నిర్వాహకుడు/ నిర్వాహకు రాలు కావచ్చు. వికీపీడియాలో ఉన్న సమాచారం మీద నిర్వాహకులకు ప్రత్యేక హక్కులేమీ లేవు; వాళ్ళు చిన్నపిల్లల బడిలో ఆయాల వంటి వారు. నిర్వాహకులు పేజీలను తొలగించగలరు (వికీపీడియా:తొలగింపు విధానం), సంరక్షించగలరు (వికీపీడియా:సంరక్షణ విధానం), నిరోధించగలరు (వికీపీడియా:నిరోధ విధానం). పై చర్యలన్నిటినీ మరో నిర్వాహకుడు/నిర్వాహకురాలు రద్దు చెయ్యవచ్చు. మీరు వికీపీడియాలో చురుగ్గా ఉంటే (కనీసం ఒక వెయ్యి దిద్దుబాట్లు చేసి ఉంటే), నిర్వాహకత్వం కోరవచ్చు.
నిర్వాహకుడి హోదా
నిర్వాహకులు (ఇంగ్లీషులో sysop అని అంటారు, System Operator కు సంక్షిప్త రూపం) పేజీలను తొలగించడం, మళ్ళీ చేర్చడం, మార్పులు చేర్పులకు అవకాశం లేకుండా సంరక్షించడం, సంరక్షించినవాటిని మార్చడం, విధానాలని అతిక్రమించే సభ్యులను నిషేధించడం మొదలైనవి చెయ్యగలరు. సాధారణంగా వాళ్ళు వికీపీడియా:తొలగింపు కొరకు వోట్లు వంటి పేజీల్లో వికీ అభిమతాన్ని అమలుచేస్తూ వుంటారు. నమోదయిన సభ్యులు మాత్రమే నిర్వాహకులు కాగలుగుతారనేది సుస్పష్టం. మామూలుగా కొన్నినెలల పాటు వికీపీడియాలో ఓ మాదిరి స్థాయిలో పనిచేసి, ఎవరితోనూ గొడవలు పడకుండా వుండివుంటే నిర్వాహకుడు కావడానికి సరిపోతుంది.
thumb|right|200px| [[జిమ్మీ వేల్స్, ఈయన స్థాపించిన నూపీడియా తరువాత వికీపీడియాగా పరిణామం చెందింది.]] 150px|thumb|2001 వరకు వాడబడిన వికీపీడియా లోగో 150px|thumb|2001 నుండి 2003 వరకు వాడబడిన వికీపీడియా లోగో
వర్గం:వికీపీడియా చరిత్ర
బాలసుధాకర్ మౌళి
బాలసుధాకర్ మౌళి తెలుగు రచయిత. అతను రాసిన "ఆకు కదలని చోట" కవిత్వ సంపుటికిగాను 2018 కేంద్ర సాహిత్య యువ పురస్కారానికి ఎంపికయ్యాడు.
జీవిత విశేషాలు
అతను విజయనగరం జిల్లా మెంటాడ మండలం పోరాం గ్రామంలో  జన్మించాడు. అతను విజయనగరం జిల్లాలోని గర్భాం జిల్లా పరిషత్‌ ఉన్నత పాఠశాలలో జీవశాస్త్ర ఉపాధ్యాయునిగా పని చేస్తున్నాడు. ఉత్తరాంధ్ర కవిత్వంలో నవ్య గొంతుకగా మౌళి నిలిచాడు. 2014లో ఆయన ప్రచురించిన "ఎగరాల్సిన సమయం" కవితా సంపుటి సాహితీవిమర్శకుల ప్రశంసలను అందుకొంది. అనేక అవార్డులను పొందింది. ఆ తరువాత రెండేళ్లకు "ఆకు కదలని చోట" సంపుటిని మౌళి వెలువరించాడు. తన తరగతి గదిలోని విద్యార్థుల కవిత్వంతో 2017లో "స్వప్న సాధకులు" అనే సంకలనం ప్రచురించాడు. పదేళ్లుగా కవిత్వంలో తన ముద్ర కోసం ప్రయత్నిస్తున్న మౌళి అనేక అవార్డులను అందుకొన్నాడు.
మూలాలు
2.http://www.teluguvelugu.in/vyasalu.php?news_id=NjE5&subid=MTA=&menid=Mw==&authr_id=NTMz
ఇతర లంకెలు
వర్గం:ఫ్రీవర్స్ ఫ్రంట్ పురస్కార గ్రహీతలు వర్గం:తెలుగు రచయితలు వర్గం:కేంద్ర సాహిత్య అకాడమీ యువ పురస్కార గ్రహీతలు వర్గం:జీవిస్తున్న ప్రజలు వర్గం:ఆదర్శ ఉపాధ్యాయులు వర్గం:ఉమ్మడిశెట్టి సాహితీ అవార్డు గ్రహీతలు వర్గం:విజయనగరం జిల్లా కవులు
హర్కతుల్ జిహాద్ అల్ ఇస్లామీ
హర్కతుల్-జిహాద్-అల్-ఇస్లామీ ("ఇస్లామిక్ జిహాద్ ఉద్యమం", హుజి) అల్-ఖైదా, తాలిబాన్‌ లతో అనుబంధమున్న పాకిస్తానీ ఇస్లామిక్ ఛాందసవాద జిహాదీ సంస్థ. హుజి 1990ల ప్రారంభం నుండి దక్షిణాసియా దేశాలైన పాకిస్తాన్, బంగ్లాదేశ్, భారతదేశాల్లో చురుగ్గా ఉంది. 2005లో బంగ్లాదేశ్‌లో దీన్ని నిషేధించారు.
HuJI కార్యాచరణ కమాండర్, ఇలియాస్ కాశ్మీరీ, 2011 జూన్ 4 న పాకిస్తాన్ లోని దక్షిణ వజీరిస్తాన్‌లో అమెరికా డ్రోన్ దాడిలో మరణించాడు. 2010 ఫిబ్రవరి 13న పూణేలోని జర్మన్ బేకరీపై జరిగిన బాంబు దాడితో అతనికి సంబంధం ఉంది. దాడి జరిగిన వెంటనే, ఇది కాశ్మీరీ చేసిన పని అని ఒక ప్రకటన విడుదల చేయబడింది; భారతదేశంలోని ఇతర నగరాలు, ప్రధాన క్రీడా కార్యక్రమాలలో కూడా బాంబులు వేస్తామని బెదిరించారు. షా సాహిబ్ అనే స్థానిక తాలిబాన్ కమాండర్ కాశ్మీరీకి వారసుడిగా పేర్కొనబడ్డాడు.
చరిత్ర
హుజీ ని 1984లో సోవియట్-ఆఫ్ఘన్ యుద్ధ సమయంలో ఫజ్లుర్ రెహ్మాన్ ఖలీల్, ఖారీ సైఫుల్లా అక్తర్‌లు స్థాపించారు. ఆ తర్వాత ఖలీల్ విడిపోయి తన సొంత గ్రూప్ అయిన హర్కత్-అల్-అన్సార్ (HuA)ని ఏర్పాటు చేసుకున్నాడు. ఇది కాశ్మీరులో అత్యంత భయంకరమైన ఉగ్రవాద సంస్థగా మారింది. 1997లో HuA ను అమెరికా నిషేధించినప్పుడు ఈ సమూహమే హర్కత్-అల్-ముజాహిదీన్ (HuM) గా ఏర్పడింది,
HuJI మొదట ఆఫ్ఘనిస్తాన్‌లో కమ్యూనిస్టులను ఓడించడానికే తన కార్యకలాపాలను పరిమితం చేసింది. అయితే సోవియట్‌లు వెనక్కి వెళ్ళిపోయిన తర్వాత, సంస్థ జిహాద్‌ను జమ్మూ కాశ్మీర్‌కు ఎగుమతి చేసింది. ఒసామా బిన్ లాడెన్ నుండి ప్రత్యక్ష సహాయంతో 1992లో బంగ్లాదేశ్ శాఖను స్థాపించడంతో HuJI ప్రభావం బంగ్లాదేశ్‌లోకి విస్తరించింది.
భావజాలం
హర్కత్-అల్-ముజాహిదీన్, జైష్-ఎ-మొహమ్మద్, అల్-ఖైదా & లష్కరే-ఇ-తైబా వంటి ఇతర జిహాదీ సమూహాలకు ఉన్నట్లుగా హుజికి కూడా అలాంటివే ప్రేరణలు లక్ష్యాలూ ఉన్నాయి. హర్కత్-ఉల్-జిహాద్ అల్-ఇస్లామీ, హర్కత్-ఉల్-ముజాహిదీన్ రెండింటికీ తాలిబాన్‌ల బలమైన మద్దతు ఉంది. అందువల్లనే ఈ సమూహం తాలిబాన్-లాంటి ఛాందసవాద ఇస్లాంను అనుసరించింది. రాడికల్ ఇస్లామిస్ట్ భావజాలాన్ని వ్యాప్తి చేసి, కాశ్మీర్, ఆఫ్ఘనిస్తాన్, పాలస్తీనా తదితర ప్రాంతాలను, ఇస్లామిక్ భూములనూ ఇస్లాం శత్రువుల బారి నుండి విముక్తి చేయడం, ముస్లిం మెజారిటీ ప్రాంతాలలో షరియా చట్టాన్ని అమలు చేయడం సంస్థ లక్ష్యం.
బంగ్లాదేశ్‌లో కార్యకలాపాలు
1990లలో, సంస్థ చేర్చుకున్న కొత్త సభ్యులకు చిట్టగాంగ్, కాక్స్ బజార్‌లోని కొండ ప్రాంతాలలో శిక్షణ ఇచ్చారు. తరువాత, సమూహంలోని సభ్యులు 1999 జనవరిలో ఉదారవాద కవి అయిన షంసూర్ రెహమాన్‌పై హత్యా ప్రయత్నం చేశారు. 2001 రామ్నా బటామూల్ బాంబు పేలుళ్లకు హుజీ బాధ్యత వహించింది. ఈ పేళుళ్ళలో 10 మంది మరణించారు. హుజీ ఆత్మాహుతి దళ సభ్యుడు కూడా మరణించాడు. ఇస్లామిక్ పాలన స్థాపనకు కట్టుబడిన హుజి, 2000 సంవత్సరంలో బంగ్లాదేశ్ ప్రధాన మంత్రి షేక్ హసీనాను హత్య చేసే పథకంలో ప్రధాన నిందితురాలు. 2005 అక్టోబరులో బంగ్లాదేశ్ ప్రభుత్వం దీనిని అధికారికంగా నిషేధించింది. ఈ గ్రూపును హెఫాజాత్-ఎ-ఇస్లాం బంగ్లాదేశ్ వంటి ఇస్లామిస్ట్ గ్రూపులు వ్యతిరేకించాయి.
ఉగ్రవాద సంస్థగా ప్రకటన
దిగువన ఉన్న దేశాలు, సంస్థలు అధికారికంగా హర్కత్-ఉల్-జిహాద్ అల్-ఇస్లామీ (HUJI)ని ఉగ్రవాద సంస్థగా ప్రకటించాయి. 2010 ఆగస్టు 6 న, ఐక్యరాజ్యసమితి హరకత్-ఉల్ జిహాద్ అల్-ఇస్లామీని ఒక విదేశీ టెర్రర్ గ్రూప్‌గా గుర్తించింది. దాని కమాండర్ ఇలియాస్ కాశ్మీరీని బ్లాక్ లిస్ట్ చేసింది. సంస్థపై తీసుకున్న చర్యలు సమూహం నుండి వస్తున్న ముప్పును ఎదుర్కోవడానికి అంతర్జాతీయ సమాజపు సంకల్పాన్ని ప్రదర్శించాయని అమెరికా లోని స్టేట్ డిపార్ట్‌మెంట్ కౌంటర్ టెర్రరిజం కోఆర్డినేటర్ డేనియల్ బెంజమిన్ చెప్పాడు. "HUJI, అల్-ఖైదా మధ్య సంబంధాలు స్పష్టంగా కనిపిస్తున్నాయి. నేటి ప్రకటనలు ఈ సంస్థల మధ్య కార్యాచరణ సంబంధాన్ని తెలియజేస్తాయి" అని బెంజమిన్ చెప్పాడు.
మూలాలు
వర్గం:భారతదేశంలో ఉగ్రవాద చర్యలు చేసిన సంస్థలు వర్గం:ఇస్లామిక్ ఉగ్రవాద సంస్ధలు
ఎ.ఎస్.జగన్నాథశర్మ
అయలసోమయాజుల నీలకంఠేశ్వర జగన్నాథశర్మ (ఎ.ఎస్.జగన్నాథశర్మగా ప్రసిద్ధులు) శతాధిక తెలుగు కథా రచయిత. 2017లో ఆంధ్రప్రదేశ్ ప్రభుత్వం చే కళారత్న పురస్కారం అందుకున్నారు.
జీవిత విశేషాలు
ఆయన విజయనగరం జిల్లా పార్వతీపురం లో ఏప్రిల్ 13 1956 లో జన్మించారు. చిన్ననాటినుండే కథలపై ఆసక్తి పెంచుకున్న వీరు తన పదిహేనవ ఏటనే కథలు వ్రాయటం ప్రారంబించారు. ఇప్పటివరకు వీరు ఐదు వందల కథలు వ్రాశారు. వీరు వ్రాసిన కథలు వివిథ తెలుగు పత్రికలలో ప్రచురితమయ్యాయి. ఆ కోవలో వీరి రాజధాని కథలు యువ మాస పత్రికలో, మా ఊరి కథలు  పల్లకి వార పత్రికలో, అగ్రహారంకథలు ఆదివారం ఆంధ్ర జ్యోతి లో ప్రచురితమయ్యాయి.
కథలతో పాటు వీరు 18 నవలలు కూడ వ్రాశారు. వాటిలో అగ్రహారం, శౌర్యచక్ర, చార్మినార్, ఇక్కడంతా క్షేమం వంటి నవలలు కూడ వ్రాసి పాఠకుల మన్ననలు పొందారు. అంతేకాకుండా వీరు సినిమా, టి.వి. రచయితగా కూడ ప్రసిద్ధులు.
ప్రస్తుతం వీరు ఆంధ్రజ్యోతి యాజమాన్యంలోని నవ్య వీక్లీకి సంపాదకులుగా వ్వవహరిస్తున్నారు.
పురస్కారాలు
బహుముఖ సాహితీవేత్త బలివాడ కాంతారావు స్మారక జీవన సాహితీ పురస్కారాన్ని 2018.
ఇతర లింకులు
వర్గం:తెలుగు రచయితలు వర్గం:1956 జననాలు వర్గం:తెలుగు కథా రచయితలు వర్గం:సంపాదకులు వర్గం:కళారత్న పురస్కార గ్రహీతలు వర్గం:విజయనగరం జిల్లా రచయితలు
విన్నకోట కృష్ణమూర్తి
విన్నకోట కృష్ణమూర్తి ప్రముఖ రంగస్థల నటులు.
రంగస్థల ప్రస్థానం
లవకుశ నాటకంలోని సీత పాత్రతో రంగప్రవేశం చేశారు. ఎక్కువసార్లు సీత పాత్ర ధరించడం వల్ల వీరిని సీత అని పిలిచేవారు. శ్రీ వెంకటేశ్వర నాట్యమడలి వారి నాటకాలలో నటించారు. ఆకుల వెంకయ్య దగ్గర చింతామణి నాటకంలోని భవానీశంకరుడు పాత్రను నేర్చుకొని విజయవాడ, బాపట్ల మొదలైన ప్రాంతాలలో జరిగిన నాటకపోటీలలో పాల్గొని బహుమతులు అందుకున్నారు. బండారు రామారావు, పాతూరి రామకృష్ణమార్తి వంటి ప్రముఖ నటులతో కలిసి నటించారు.
సన్మానాలు
1994లో తెనాలిలోని రామలింగేశ్వరపేటలో సన్మానించారు.
మూలాలు
వర్గం:తెలుగు రంగస్థల కళాకారులు వర్గం:తెలుగు రంగస్థల నటులు వర్గం:మూలాల అందజేత ప్రాజెక్టు వర్గం:గుంటూరు జిల్లా రంగస్థల నటులు
కంజిరపల్లి శాసనసభ నియోజకవర్గం
కంజిరపల్లి శాసనసభ నియోజకవర్గం కేరళ రాష్ట్రంలోని నియోజకవర్గాలలో ఒకటి. ఈ నియోజకవర్గం కొట్టాయం జిల్లా, పతనంతిట్ట లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.
మూలాలు
వర్గం:కేరళ శాసనసభ నియోజకవర్గాలు
కోనేశ్వరం దేవాలయం
కోనేశ్వరం టెంపుల్ ఆఫ్ ట్రింకోమలీ లేదా తిరుకోణమలై కోనేసర్ టెంపుల్ – వెయ్యి స్తంభాల ఆలయం, దక్షిణ-కైలాసం అనేది శ్రీలంక లోని తూర్పు ప్రావిన్స్‌లోని హిందూ మత పుణ్యక్షేత్రమైన ట్రింకోమలీలోని ఒక శాస్త్రీయ-మధ్యయుగ హిందూ దేవాలయ సముదాయం. శ్రీలంకలోని పంచ ఈశ్వరాలలో అత్యంత పవిత్రమైనది. ఇది ట్రింకోమలీ జిల్లా, గోకర్ణ బే, హిందూ మహాసముద్రం వైపు ఉన్న కోనేసర్ మలై పైన తొలి పాండ్యన్ రాజ్యానికి చెందిన తొలి చోళులు, ఐదుగురు ద్రావిడుల పాలనలో గణనీయంగా నిర్మించబడింది. దీని పల్లవ, చోళ, పాండ్యన్, జాఫ్నా రూపకల్పన సాంప్రదాయ కాలం నుండి వన్నిమాయి ప్రాంతంలో నిరంతర తమిళ శైవ ప్రభావాన్ని ప్రతిబింబిస్తుంది. స్మారక చిహ్నం కోన-ఈశ్వర రూపంలో శివునికి దాని ప్రధాన మందిరాన్ని కలిగి ఉంది, దీనిని కోనేసర్‌గా కుదించారు. మహావిల్లి గంగా నది ముఖద్వారం వద్ద నది, మూలం వద్ద శివన్ ఒలి పాదం మలై వద్ద ఉన్న శివుని పాదముద్రతో అనుసంధానించబడిన ఈ ఆలయం, శివుని తల కైలాస పర్వతం నుండి అతని పాదాల వరకు గంగా నది ప్రవాహానికి ప్రతీకగా పట్టం కట్టింది.
కోన, ఈశ్వర, ట్రింకోమలీ
తమిళ భాష లో, దేవాలయాలను కోవిల్స్ అని పిలుస్తారు. అందువల్ల ఆలయ సముదాయాన్ని స్థానికంగా కోనేచారం కోవిల్ అని పిలుస్తారు. ఇది కోన నివాసం-ఈశ్వరుడు (ప్రధాన ప్రభువు లేదా దేవుడు). కొనేసర్ (కోనేచర్ లేదా కోనసీర్ – కోన, ఈశ్వర సమ్మేళనం), కోనేశ్వరన్, కోన—నాథ, దేవత భార్యను మాతుమై అమ్మన్ (తల్లి దేవత అమ్మన్‌కు మరొక పేరు) అని పిలుస్తారు.
గోకర్ణ బే, భద్రకాళి కోనేశ్వరం ఆలయం, ట్రింకోమలీ
ట్రింకోమలీ హార్బర్, ఒక వృత్తాకార సహజ నౌకాశ్రయం. ఇది ఆలయనికి ఉత్తరం వైపు కిరీటం కలిగి ఉంది. దీనిని కో-కన్నం లేదా "లార్డ్స్ చెంప" అని పిలుస్తారు. ఇది శివుని ఎద్దు నంది చెంప ఆకారాన్ని సూచిస్తుంది.
దక్షిణాది కైలాష్
"దక్షిణ కైలాసం"/"తర్వాత కైలాసం" (దక్షిణ కైలాసం)గా పేర్కొనబడింది, ఎందుకంటే ఇది టిబెటన్ పర్వతం కైలాష్ పర్వతం (శివుడి ప్రాథమిక నివాసం) వలె సరిగ్గా అదే రేఖాంశంలో ఉంది, కోనేశ్వరం ప్రారంభ బ్లాక్ గ్రానైట్ రాక్-కట్ నిర్మాణ శైలి సారూప్యతను పంచుకుంది. ఉపఖండంలోని కైలాసనాథర్ ఆలయాలకు.
మత్స్య (విష్ణు-తిరుమాల్), శక్తి కోనేశ్వరం దేవాలయాలు, ట్రింకోమలీ
కంద పురాణంలో, కాచియప్ప శివాచార్యులు రచించిన ఇతిహాసంలో, కోనేశ్వరం తిల్లై చిదంబరం ఆలయం, కైలాస పర్వతం తో పాటు ప్రపంచంలోని మూడు అగ్రగామి శివాలయాలలో ఒకటిగా గౌరవించబడింది.
మూలాలు మరియు స్థాపన తేదీ
కోనేశ్వరం నిర్మాణ సమయం ఆలయ శిధిలాలపై చెక్కబడిన రిలీఫ్‌లు, మందిరంపై సాహిత్యం, 5వ నుండి 18వ శతాబ్దాల వరకు రాచరికపు శాసనాలలో సాధారణంగా ఉపయోగించిన శాసనాల మధ్య పోలిక ద్వారా అంచనా వేయబడింది. కోనేశ్వరం 400 B.C. కంటే ముందే స్థాపించబడి ఉండవచ్చు, దాని ఖచ్చితమైన పుట్టిన తేదీ అస్పష్టంగానే ఉంది. పుణ్యక్షేత్రం పురాతన ప్రాచీనతకు ప్రస్తుతం ఉన్న ఆధారాలు ధృవీకరిస్తున్నాయి. సంగం కాలంలో ఈ ప్రాంతంలోని స్థానికులు, వర్తక వర్గాలలో ప్రబలంగా ఉన్న విశ్వాసం కారణంగా హిందూ దేవాలయాల నిర్మాణం సాధ్యమైంది.
పదవ-పన్నెండవ శతాబ్దం చోళ సామ్రాజ్యం
తమిళ చోళ రాజవంశం, మధ్యయుగ స్వర్ణయుగంలో త్రికోణమలీ ప్రముఖంగా గుర్తించబడింది. ట్రింకోమలీ బే నౌకాశ్రయం మిగిలిన ఖండంతో సామీప్యతతో ఉండటం. చోళ సముద్ర సామ్రాజ్యం, ఆ సమయంలో రెండు శక్తివంతమైన వ్యాపారి సంఘాలకు దాని ప్రయోజనాలు - మణిగ్రామం, అయ్యవోలులోని అయిదు వందల ప్రభువులు సుదూర తూర్పు, మలయ్ ద్వీపసమూహం, ఇండోనేషియా శ్రీవిజయను స్వాధీనం చేసుకోవడంతో వారి వ్యాపారంలో ఉన్నారు.
పాండ్యన్ రాజ్యం, పదమూడవ శతాబ్దం
815 నుండి 862 వరకు పాండ్యన్ రాజు శ్రీమార శ్రీవల్లభను జయించిన తర్వాత మధ్యయుగపు పాండ్యన్ రాజవంశం తమిళ దేశ వ్యవహారాల్లో ప్రమేయం బలంగా మారింది. ఈ ద్వీపంలోని స్థానిక తమిళుల జోక్యాన్ని గట్టిగా స్వాగతించారు.
పండుగలు
కోనేశ్వరం ఆలయం సాంప్రదాయ తేర్ రథోత్సవం, నవరాత్రి, శివరాత్రి కార్యక్రమాలకు ప్రసిద్ధి చెందింది. తేర్ రథోత్సవం ఏప్రిల్‌లో ఇరవై రెండు రోజుల పాటు కొనసాగుతుంది. తమిళ నూతన సంవత్సరమైన పుత్తండు కోసం దేవతలను సమాజాన్ని సిద్ధం చేయడంపై దృష్టి సారిస్తుంది. నవరాత్రి తొమ్మిది రోజుల పాటు కొనసాగుతుంది. అధిష్టానం దేవత వివిధ అంశాలకు, శివరాత్రి శివునికి అంకితం చేయబడింది.
ఇతిహాసాలు
ఒక హిందూ పురాణం ప్రకారం, కోనేశ్వరంలో ఉన్న శివుడిని దేవతల రాజు ఇంద్రుడు ఆరాధించాడు. పురాణ రామాయణం రాజు రావణుడు, అతని తల్లి కోనేశ్వరం సిర్కా 2000 B.C.లో పరమశివుని పవిత్ర లింగ రూపంలో పూజించారని నమ్ముతారు. స్వామి రాక్ చీలిక రావణుడి గొప్ప బలానికి ఆపాదించబడింది..
గోకన్న విహారంతో వివాదం
ఐదవ శతాబ్దపు A.D. మతపరమైన, చారిత్రక సాహిత్య గ్రంథమైన మహావంశంలో "గోకర్ణ" నగరంలో ఒక దేవతకు అంకితం చేయబడిన ఆలయం ప్రస్తావించబడింది.
మూలాలు
వర్గం:దేవాలయాలు వర్గం:హిందూ దేవాలయాలు, శ్రీ లంక
అ ఆ
అ ఆ 2016 జూన్ 2 న విడుదలైన తెలుగు శృంగార హాస్య ప్రధాన చిత్రం. చిత్రానికి రచన, దర్శకత్వం త్రివిక్రం శ్రీనివాస్ చేపట్టారు. సినిమాను హారిక & హాసిన క్రియేషన్స్ పతాకంపై ఎస్. రాధాకృష్ణ నిర్మించారు. ప్రధాన పాత్రల్లో నితిన్, సమంత, అనుపమా పరమేశ్వరన్ నటించారు. సినిమా బ్యాక్ గ్రౌండ్ స్కోర్, పాటలు మిక్కీ జె. మేయర్ అందించగా, డుడ్లీ ఛాయాగ్రహణం నిర్వహించారు.
24 సెప్టెంబర్ 2015న హైదరాబాదు లో చిత్ర నిర్మాణం లాంఛనంగా ప్రారంభం కాగా 16 అక్టోబర్ 2015న చిత్రీకరణ ప్రారంభమైంది. సినిమా ఆడియో మే 2, 2016న విడుదల కాగా, జూన్ 2 2016న ప్రపంచవ్యాప్తంగా విడుదల అయినది.
కథ
రామలింగం (నరేష్), మహాలక్ష్మి (నదియా)ల కూతురు అనసూయ (సమంత) ఎంట్రీతో సినిమా మొదలవుతోంది. తన జీవితంలో ప్రతి నిర్ణయం తన తల్లే తీసుకుంటుందన్న బాధలో ఉంటుంది అనసూయ. తన 23వ పుట్టినరోజు సందర్భంగా మహాలక్ష్మీ, ఓ కోటీశ్వరుడు మనవడితో అనుసూయకు పెళ్ళిచూపులు ప్లాన్ చేస్తుంది. ఆ నిర్ణయం నచ్చక అనసూయ ఆత్మహత్య చేసుకోవాలనుకుంటుంది. ఆ ప్రయత్నం విఫలం కావడంతో తిరిగి అమ్మ చేతిలో తిట్లు తింటుంది. అదే సమయంలో మహాలక్ష్మి వ్యాపార పని మీద చెన్నై వెళ్లటంతో తండ్రి సాయంతో ఆ పెళ్ళి చూపులను రద్దు చేయిస్తుంది అనసూయ. మహాలక్ష్మి ఇంట్లో లేని సమయాన్ని ఆనందంగా గడపటం కోసం విజయవాడ దగ్గర కల్వపూడిలో ఉంటున్న మేనత్త కామేశ్వరి (ఈశ్వరీ రావ్) ఇంటికి వెళుతుంది.
నగరంలో డాబుగా పెరిగిన అనసూయ అవసరాలు తీర్చటం, కామేశ్వరి కొడుకు ఆనంద్ విహారి (నితిన్)కి తలకు మించిన భారం అవుతుంది. అక్కడ ఉన్న పదిరోజుల్లో కుటుంబ బంధాల విలువ తెలుసుకుంటుంది అనసూయ. అదే సమయంలో ఆనంద్ విహారితో ప్రేమలో పడుతుంది. కానీ ఆ రెండు కుటుంబాల మధ్య జరిగిన కొన్ని సంఘటనల కారణంగా ఆనంద్ తన ప్రేమను బయటకు చెప్పలేకపోతాడు. అసలు మహాలక్ష్మి, కామేశ్వరిల కుటుంబాల మధ్య ఉన్న వైరం ఏంటి..? పల్లం వెంకన్న (రావు రమేష్)కు ఆనంద్ విహారికి సంబంధం ఏంటి..? చివరికి ఆనంద్ విహారి అనసూయ రామలింగాన్ని ఎలా దక్కించుకున్నాడు అన్నదే మిగతా కథ.
నటీనటుల ఎంపిక
సమంత ఈ చిత్రంతో త్రివిక్రమ్ శ్రీనివాస్ దర్శకత్వంలో మూడోసారి నటిస్తున్నారు (అత్తారింటికి దారేది, సన్నాఫ్ సత్యమూర్తిల తర్వాత ఇది మూడవది). సెప్టెంబరు నెల మధ్యలో అనుపమా పరమేశ్వరన్ రెండవ కథానాయికగా నటిస్తున్న విషయం నిర్ధారితమైంది. సెప్టెంబరు 2015లోనే నదియా చిత్రంలో కీలకమైన పాత్ర ధరిస్తున్న విషయం తెలిసింది. అక్టోబర్ 2015 మొదటివారంలో శ్రీనివాస్ అవసరాల ఈ చిత్రంలో మరో కీలకమైన పాత్రను ధరించినట్టు తెలిసింది. నవంబరు తొలినాళ్ళలో కథానాయకుడి చెల్లెలు భానుమతి పాత్రను అనన్య ధరిస్తున్నట్టు తెలియవచ్చింది. ఆమె మొదట్లో ఈ పాత్రను ధరించేందుకు సుముఖత చూపించలేదనీ, కానీ పాత్ర ప్రాధాన్యతను అర్థం చేసుకుని తర్వాత అంగీకరించారని వార్తలు వచ్చాయి. జనవరి మధ్యలో నరేష్ చిత్రంలో నదియా భర్త పాత్రలో నటిస్తున్నట్టు తెలిసింది.
సాంకేతిక నిపుణులు
ఆగస్టు మొదటివారంలో సంగీత దర్శకత్వం వహించేందుకు అనిరుధ్ రవిచందర్ను తీసుకున్నారు, ఈ సినిమా ఆయన తొలి తెలుగు చిత్రం. కానీ తర్వాత తమిళ్ చిత్రాల్లో బిజీ షెడ్యూల్ వల్ల అనిరుధ్ కాక మిక్కీ జె.మేయర్ స్వరకర్తగా వ్యవహరించారు. సినిమాటోగ్రాఫర్లుగా నటరాజన్ సుబ్రహ్మణ్యం, డూడ్లే వ్యవహరించారు. ఆగస్టు నెల అంతంలో కోటగిరి వెంకటేశ్వరరావు కూర్పు చేస్తారని నిర్ధారితం అయింది, కళా దర్శకునిగా రాజీవన్ వ్యవహరించారు. Rajeevan was replaced by A.S Prakash as the art director of this movie during late November 2015.
సంగీతం
అ ఆఅ సినిమాలోని మొత్తం 5 పాటలను మిక్కీ జె. మేయర్ స్వరపరిచారు. నాలుగు పాటలను రామజోగయ్య శాస్త్రి రచించగా, ఒక పాటను కృష్ణ చైతన్య రచించారు.
మూలాలు
వర్గం:2016 తెలుగు సినిమాలు వర్గం:తెలుగు కుటుంబకథా చిత్రాలు వర్గం:బ్రహ్మానందం నటించిన సినిమాలు వర్గం:నితిన్ నటించిన చిత్రాలు వర్గం:సమంత నటించిన సినిమాలు వర్గం:విజయ నరేష్ నటించిన చిత్రాలు వర్గం:నదియా నటించిన సినిమాలు
చందనా దీప్తి (ఐపీఎస్‌)
చందనా దీప్తి తెలంగాణకు చెందిన ఐపీఎస్‌ అధికారిణి. ఆమె 2012 బ్యాచ్‌కి చెందిన ఐపీఎస్ అధికారిణి, ప్రస్తుతం తెలంగాణ రాష్ట్రం మెదక్ జిల్లా ఎస్పీగా భాద్యతలు నిర్వహిస్తుంది.
జననం, విద్యాభాస్యం
చందన దీప్తి 1983లో వరంగల్ లోని చందా కాంతయ్య మెమోరియల్‌ (సీకేఎం) ఆసుపత్రిలో విజయలక్ష్మి, జకర్యా దంపతులకు జన్మించింది. చందన దీప్తి తండ్రి ప్రభుత్వ ఉద్యోగి కావడంతో ఆమె విద్యాభాస్యం వివిధ నగరాల్లో పూర్తి చేసింది. ఆమె రాజమండ్రిలో ఎల్‌కేజీ నుంచి రెండో తరగతి వరకు, నెల్లూరులో మూడు, నాలుగో తరగతి, తర్వాత చిత్తూరులోని గుడ్‌ షెపర్డ్‌ హైస్కూల్‌లో ఐదు నుంచి 12వ తరగతి (సీబీఎస్‌ఈ) వరకు చదివింది. నెల్లూరులో ఇంటర్మీడియట్ పూర్తి చేసి, ఢిల్లీ ఐఐటీలో కంప్యూటర్‌ సైన్స్‌ పూర్తి చేసింది. ఆమె తండ్రి సూచనలతో సివిల్స్‌ వైపు మళ్ళి హైదరాబాద్‌లోని ఆర్‌సీరెడ్డి ఐఏఎస్‌ కోచింగ్‌ సెంటర్‌లో చేరి రెండో ప్రయత్నంలో ఐపీఎస్‌ ర్యాంక్‌ సాధించింది.
వృత్తి జీవితం
చందన దీప్తి ఐపీఎస్‌ సెలెక్ట్ అయ్యాక మొదటగా నల్లగొండలో ప్రొబేషనరీ ఆఫీసర్‌గా చేసింది. ఆమె తర్వాత తాండూరు ఏఎస్పీగా, నిజామాబాద్‌ ఓఎస్డీగా పని చేసింది. ఆమె 2013 నుండి 2021 డిసెంబర్ వరకు మెదక్‌ ఎస్పీగా బాధ్యతలు నిర్వహించింది. ఆమె 2021 డిసెంబర్‌ 24న హైదరాబాద్ నార్త్‌జోన్‌ డిప్యూటీ కమిషనర్‌ ఆఫ్‌ పోలీస్‌(డీసీపీ)గా నియమితురాలైంది.
వైవాహిక జీవితం
చందన దీప్తి వివాహం 2019, అక్టోబరు 18న హైదరాబాద్ తాజ్‌కృష్ణ హోటల్ లో పారిశ్రామికవేత్త బలరాం రెడ్డితో జరిగింది.
కన్యాశుల్కం (అయోమయ నివృత్తి)
కన్యాశుల్కం అన్నది ఈ క్రింది వాటిని కూడా సూచించవచ్చు:
కె.సి.శివశంకరన్
కరతొలువు చంద్రశేఖరన్ శివశంకరన్ (కె.సి.శివశంకరన్) "శంకర్" గా సుపరిచితుడైన చిత్రకారుడు. అతను తెలుగులో బాలల పత్రిక చందమామ లో చిత్రకారునిగా "విక్రం, భేతాళ" కథలలో చిత్రాలు వేయడం ద్వారా గుర్తించబడ్డాడు. అతని చిత్రాలలో "శంకర్" అనే సంతకం ఉంటుంది. చందమామ పత్రికను రూపొందించిన వ్యక్తులలో ఇతను ఒకడు. చందమామ లో మొట్టమొదట పనిచేసిన చిత్రకారులైన వడ్డాది పాపయ్య, తోడా వీరరాఘవన్ (చిత్రా) లతో పాటు ఇతను పనిచేసాడు.
జీవిత విశేషాలు
అతను 1924 జూలై 19 న తమిళనాడులోని ఈరోడ్ సమీపంలోని గ్రామంలో జన్మించాడు. అతని తండ్రి స్థానిక పాఠశాలలో ఉపాధ్యాయుడు. తల్లి గృహిణి.అతనికి నలుగురు సోదరులున్నారు. అతని పూర్వీకులు తమిళనాడులోని కరాతొలువు గ్రామానికి చెందినవారు. 1934 లో మద్రాసులో నివసిస్తున్న దగ్గరి బంధువు మరణించినప్పుడు, శంకర్ తన తల్లి, తోబుట్టువులతో కలిసి దుఃఖిస్తున్న ఆ కుటుంబంతో కలసి ఉండటానికి మద్రాసు వచ్చాడు. అతని అన్నయ్య అప్పటికే మద్రాసులో ఉండి పాచయప్ప కళాశాలలో చదువుకుంటున్నాడు. ఖాళీగా ఉండకుండా వారిని ఏదైనా కార్పొరేషన్ పాఠశాలలో చేర్పించవలసినదిగా అతని తండ్రి తన తల్లికి చెప్పాడు. కర్పొరేషన్ పాఠశాలలో ఎటువంటి ఫీజులు వసూలు చేసేవారు కాదు. అతని తల్లి శంకర్, అతని తమ్ముడిని బ్రాడ్‌వేలోని కార్పొరేషన్ పాఠశాలలో చేర్పించింది. అక్కడ ప్రారంభ పరీక్షలో భాగంగా అతనిని "జార్జ్ వి ఈస్ అవర్ కింగ్" అనే వాక్యాన్ని రాయమన్నారు. వెంటనే అతను రాసాడు. అతని అందమైన దస్తూరిని చూసి అతనిని ఐదవ తరగతిలో, అతని తమ్ముడిని మూడవ తరగతిలో చేర్పించుకున్నారు. అతని అందమైన చేతి రాత కారణంగా ఉపాధ్యాయులు అతనిని రోజువారీ సామెతను నోటీసు బోర్డులో వ్రాసేలా చేశారు - ఇది హైస్కూల్ వరకు కొనసాగింది.
శంకర్ తన బాల్యం నుండే కళ పట్ల మక్కువ పెంచుకున్నాడు. తన చరిత్ర పరీక్షలలో అతను చారిత్రక పాత్రల చిత్రాలను గీసేవాడు. అతని కుటుంబం అతని అభిరుచికి అవసరమైన ఖర్చులను భరించలేకపోయింది. నాగిరెడ్డి కూడా చదువుకుంటున్న కుతియాల్ పేట్ ఉన్నత పాఠశాలలో డ్రాయింగ్ ఉపాద్యాయుడు అతనిలోని ప్రతిభను గుర్తించాడు. ఆదివారాలలో అతని వద్దకు వచ్చేటట్లు చేసాడు. అక్కడ శంకర్ ఇతర విద్యార్థులు గీచిన చిత్రాలను సదిదిద్దడంద్వారా తన డ్రాయింగ్ ఉపాధ్యాయునికి సహాయం చేస్తూ అందుకు బదులుగా చిత్రలేఖనానికి ఆవసరమైన సామాగ్రి అయిన డ్రాయింగ్ పుస్తకాలు, పెన్సిల్స్, ఎరేజర్లను సంపాదించాడు. ఆ ఉపాద్యాయుడు తనకు బి.ఎ, ఎం.ఏ చేయవద్దని తన ఆసక్తిని తగినట్లు ఆర్ట్స్ స్కూలులో చేరాలని సలహా యిచ్చాడు.
స్కూల్ ఆఫ్ ఆర్ట్స్‌లో ఐదేళ్ల కోర్సులో ప్రవేశం పొందడం అంటే ఉపాధ్యాయులు ఇచ్చే నియోజనాన్ని మూడువారాల పాటు చేసి వారిని సంతృప్తి పరచడం. ఒక నియోజనంలో అతను తన పెయింటింగ్ బ్రష్ సహకరించడం లేదని గమనించాడు. తన మొండి బ్రష్ తో కాగితంపై గీచిన చిత్రం ప్రభావం అక్కడి ప్రిన్సిపాల్ డి.పి.రాయ్ చౌదరిని  ఆశ్చర్య చకితుణ్ణి చేసింది. "పెన్ అండ్ నైఫ్" చిత్రలేఖనాని ఎక్కడ నేర్చుకున్నావని అతను అడిగాడు. శంకర్ మౌనంగా ఉన్నాడు. అప్పుడు అతను శంకర్ ను రెండవ సంవత్సరంలో ప్రవేశం కల్పించాడు.
ఉద్యోగ జీవితం
ఉత్తీర్ణుడైన తరువాత అతను 1946లో తమిళ పత్రిక కలైమగై లో చిత్రకారునిగా నెలకు 85 రూపాయల వేతనంతో చేరాడు. 1952 లో అతని సంపాదన 150 రూపాయలు. అది తన పెద్ద కుటుంబానికి పోషించడానికి సరిపోదు. అందువల్ల అతను మరొక 150 సంపాదించడానికి ఇతర పత్రికలను ఆశ్రయించాడు. ఆ సంవత్సరం నాగిరెడ్డి చందమామ పత్రికలో చిత్రకారునిగా 350 రూపాయల నెల జీతంతో నియమించాడు. కానీ రికార్డులలో వేతనం 300 మాత్రమే చూపించేవారు. ఎందుకంటే అప్పటికే పనిచేస్తున్న ప్రధాన చిత్రకారుడు చిత్రాకు కూడా జీతం 350 రూపాయలు.
చందమామ పత్రికలో పనిచేసేటప్పుడు చిత్రా, శంకర్ లు ప్రత్యర్థులుగా వృత్తిజీవితం ప్రారంభించినా 1978లో చిత్రా మరణించే వరకు మంచి స్నేహితులుగా ఉన్నారు. నాగిరెడ్డి ఒక సందర్భంలో " చిత్రా, నాగిరెడ్డి చందమామ పత్రికకు రెండు ఎద్దులు. రెండూ లేకుండా ఎద్దుల బండి గ్రామానికి చేరుకోలేదు" అని అన్నాడని శంకర్ హిందూ పత్రికతో తన అనుభవాన్ని గుర్తుచేసుకున్నాడు. అతనితో పని చేసిన మరో ఇద్దరు సమకాలీనులు రాజి, వడ్డాది పాపయ్యలు.
వ్యక్తిగత జీవితం
శంకర్ తన భార్యతో విరుగంబక్కంలో నివసిస్తున్నాడు. తని ఇద్దరు కుమారులు, ఒక కుమార్తె చెన్నైలో నివసిస్తున్నారు; మరో ఇద్దరు కుమారులు విదేశాలలో నివసిస్తున్నారు - ఒకరు కెనడాలో, మరొకరు మలేషియాలో.
మరణం
శివశంకర్ 2020, సెప్టెంబరు 29న చెన్నై సమీపంలోని పోరూర్‌లోని స్వగృహంలో మరణించాడు.
బాహ్య లంకెలు
వర్గం:1924 జననాలు వర్గం:భారతీయ చిత్రకారులు వర్గం:తమిళనాడు వ్యక్తులు వర్గం:2020 మరణాలు వర్గం:పద్మశ్రీ పురస్కార గ్రహీతలు వర్గం:పద్మశ్రీ పురస్కారం పొందిన తమిళనాడు వ్యక్తులు
బుర్రా మధుసూదన్ యాదవ్
బుర్రా మధుసూదన్‌ యాదవ్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో కనిగిరి నుండి ఎమ్మెల్యేగా గెలిచాడు.
జననం, విద్యాభాస్యం
బుర్రా మధుసూదన్‌ యాదవ్‌ 15 మే 1972లో ఆంధ్రప్రదేశ్ రాష్ట్రం, ప్రకాశం జిల్లా, టంగుటూరు మండలం, శివపురం గ్రామంలో బి.చినపేరయ్య, లక్ష్మమ్మ దంపతులకు జన్మించాడు. ఆయన ఇంటర్మీడియట్‌ వరకు చదివాడు.